Volg ŉ erediens regstreeks op sosiale mediaArgieffoto ter illustrasie (Foto: Unsplash) Kerke van alle denominasies en kerkgroepe het die afgelope week planne gemaak om steeds Sondae hul gemeentes van geestelike kos te voorsien deur hul dienste digitaal uit te saai. Boodskappe word in verskeie formate verpak: Sommige kerke het regstreekse uitsendings vanuit hul leraars se huise, terwyl ander vooraf opgeneemde boodskappe op hul webwerwe, YouTube-kanale en Facebook-blaaie beskikbaar stel. Talle boodskappe is ook agterna as video- en podsendings beskikbaar. Maroela Media het ŉ lys saamgestel van sulke dienste wat onder ons aandag gebring is. Skakel gerus môre in by een van die kerke en gemeentes in onderstaande lys se dienste. Vergewis jou vooraf op die kerk se digitale platform van die tyd van uitsending. (Let asseblief daarop dat dit nie ŉ poging is om ŉ volledige lys van alle digitale kerkdienste beskikbaar te stel nie. Maroela Media sal hierdie lys aanvul deur die loop van die week en weer op Saterdag 4 April deel. Laat weet ons gerus waar jou gemeente se diens gevolg kan word deur ŉ e-pos te stuur na [email protected]).